Յարութիւն Շանլը այս կէտին վրայ ընդգծեց, որ Թորոս Ալճանի աշխատանքները պէտք չէ ստորագնահատուին։ Իր ջանքերով Վաքըֆներու խորհուրդի մօտ փոքրամասնութեանց ներկայացուցիչի գրասենեակը ունեցաւ արխիւ մը, որուն նշանակութիւնը մեծ է։ Շանլը յիշեցուց, որ Թուրքիոյ ժողովրդավարութեան հարթակի աշխատանքներու ծիրին մէջ՝ Ալճան ուշագրաւ ելոյթներ ունեցած էր արտասահմանի մէջ։ Ուստի, Յարութիւն Շանլը դիտել տուաւ, որ ակադեմական կեանքէ ներս ալ նուաճումներու հասած այս դէմքը պէտք է խնայուի։